Буйвід

**Буйвід** (*Бувід*), **Бойвід** (*Бойвіт*), **Бейвід** (*Бевід*) — мужчынскае імя і вытворнае ад яго прозьвішча.

## Паходжаньне

Бой (Boje) і Від (Wid) — імёны германскага паходжаньня. Іменная аснова бой- (буй-, бэй-) (імёны ліцьвінаў Буйка, Боер, Бумонт; германскія імёны Buyke, Bojer, Bumund) зьнітоўваецца з швэдзкім boja 'ланцуг, кайданы', а аснова -від- (імёны ліцьвінаў Відмунд, Мельвід, Торвід; германскія імёны Widmund, Melvid, Torvid) паходзіць ад гоцкага wida 'повязь, злучэньне, моцнасьць' або ад гоцкага і германскага widus 'дрэва'. Такім парадкам, імя Буйвід азначае «ланцуг моцы». Адзначалася германскае імя Бувід (Bovidh, Bovid).

Паводле францускага лінгвіста-германіста Раймонда Шмітляйна, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў, імя Буйвід утварылася ад складаньня германскіх імёнаў Beud і Wido.

Варыянты імя ў гістарычных крыніцах: *Roiwide, houptman czu [[Кернаў|Kernow]]*, *Boywid, capitaneus in Kerna* (23 красавіка 1398 году); *Борису [[Гінтаўт (імя)|Кинътовтовичу]]… Буивиду, Борисову брату* (9 лістапада 1449 году); *Bvyvid* (*Buywid*; паміж 8 і 13 сакавіка 1462 году); *[[Гінівіл (імя)|Gynywilo]] Bvywidowycz* (*Gynywil Buywidowicz*; 30 чэрвеня 1471 году); *Bwywyd [[Шадзібор|Schedyborowycz]]* (15 траўня 1489 году); *Buiwid* (10 ліпеня 1490 году); *Станко Ожакович Буивид* (1 сакавіка 1491 году); *купил в бояр [[Ашмяны|ошменских]]… землицу Буивидовщину* (25 чэрвеня 1499 году); *на бояръ господарьскихъ на Янушка а на Григорья Буйвидовичовъ* (5 чэрвеня 1510 году); *бояринъ господарьский Станько Буйвидовичь* (14 лістапада 1519 году); *nobiles… Georgius Buywydowycz* (6 сьнежня 1522 году); *Нарушъ Буивидовичъ*, *Янушко Буивидовичъ… Григореи Буивидовичъ… Юреи Буивидовичъ*, *Юреи Буивидовичъ*, *Юри Буивидовичъ*, *Павелъ Буивидовичъ… Воитъко Буивидовичъ*, *Лаврин Буивидовичъ*, *Юшко Буивидовичъ* (1528 год); *села Бевидовичовъ… село Бойвидишки* (1554 год); *Размүсъ Павъловичъ Бувидовича* (1565 год); *Павелъ Буйвидъ съ повету Городенского*, *з ыменья своего з Бейвиды*, *Родъ Буйвидовъ*, *за затя своего Станислава Буйвидовича* (1567 год); *Michaelis Buywid capitanei rositensis* (1590 год); *per Michaelem Boevid capitaneum Rositensem… Boevid… Boewid* (1599 год); *Joannes Buiwidowicz* (1600 год); *Christophorus Buywidowicz* (1604 год); *Władysław Buywid — skarbnik Miński* (23 красавіка 1690 году); *Ród Baywidów* (1690 год); *Petri Buywid* (1711 год); *Beywidzie… Boywidy… Buywidziszki* (1744 год); *Jan Buiwid* (24 кастрычніка 1765 году); *Jan Pojwidowicz* (1782—1784 гады); *Michał Boywid* (9 лютага 1791 году); *Julian Pójwidowicz*, *Jan Bojwit* (1798 год); *Bujwid Michal* (1879 год).

## Носьбіты
* Буйвід ( па 1398) — літоўскі баярын, староста кернаўскі; пачынальнік роду Буйвідаў
* Буйвід Гінтаўтавіч — літоўскі баярын, які ўпамінаецца разам з братам Барысам у 1449 годзе
* Станіслаў Янавіч Буйвідовіч — вількійскі зямянін, які ўпамінаецца ў 1592 годзе
* Ян Буйвід — дзяржаўны дзяяч Вялікага Княства Літоўскага, скарбнік смаленскі ў 1793 годзе

Буйвіды — парафіяне Катэдральнага касьцёла ў Менску на 1851—1857 гады.

Буйвідовічы (Bujwidowicz) — прыгонныя з ваколіцаў Ганусішкаў (Троцкі павет), якія ўпамінаюцца ў XIX стагодзьдзі.

Бойвіды (Bojwid), Буйвіды (Bujwid) гербу Даленга і Буйвідовічы (Bujwidowicz) — літоўскія шляхецкія роды з Троцкага павету.

Буйвіды гербу Сьлепаўрон — літоўскі шляхецкі род.

Буйвід (Bujwid) і Буйвідовіч (Bujwidowicz) — прозьвішчы, зафіксаваныя ў XIX стагодзьдзі ў ваколіцах Сувалкаў.

Бойвіт (*Boywitt*) — прозьвішча, гістарычна зафіксаванае на тэрыторыі цяперашняй Летувы.

На 1909 год існаваў фальварак Буйвідаўшчына ў Менскім павеце Менскай губэрні.

На гістарычнай Віленшчыне існуе вёска Буйвіды.

## Глядзіце таксама
* Бой
* Від

## Крыніцы

## Літаратура
* 

Катэгорыя:Мужчынскія імёны